DARAB(tartomány)

A tartomány területen található numerikus értékű cellák mennyiségét adja eredményül.

Az alábbi példában a raktáron lévő termékfajták számát szeretnénk kiszámolni.

A C18 cellába írjuk be az =DARAB(C5:C15) függvényt. A C5:C15 tartomány számadatokat, illetve az „elfogyott” kifejezést tartalmazhatja. Amennyiben a cellatartomány számadatot tartalmaz, a DARAB függvény beszámítja a készleten lévő termékek közé, így könnyen megtudhatjuk, hogy hányféle termék van raktáron.

DARAB2(tartomány)

A tartomány területen található kitöltött cellák mennyiségét adja eredményül.

Az alábbi példában a termékfajták számának kiszámításához az =DARAB2(A5:A15) függvényt használtuk a C17 cellában.

DARABTELI(tartomány;kritérium)

A tartomány területen található kritérium feltételnek megfelelő cellák mennyiségét adja eredményül.

Az alábbi példában a  készleten nem lévő termékek számát számoljuk ki.

Ebben a példában ugyanazokkal az adatokkal dolgozunk, mint a DARAB függvény esetén, csak most azt tudjuk meg, hogy hányféle termékből nincs raktárkészletünk. Az eredményt a C19 cellába beírt =DARABTELI(C5:C15;"elfogyott") képlet segítségével számoljuk ki. A vizsgált tartomány a C5:C15-ig terjed. Kritériumként az „elfogyott” szöveget adtuk meg. A feladat végrehajtása után megtudhatjuk, hogy hány olyan termékfajta van, amelyből nincs raktárkészletünk.

DARABÜRES(tartomány)

A tartomány területen található üres cellák mennyiségét adja eredményül.

Az alábbi példában a be nem érkezett tételek számát az =DARABÜRES(B3:D10) képlettel számoltuk ki a C17 cellában.